นำกะหล่ำดาวไปคลุกน้ำมันและปรุงรส ปรับเปลี่ยนหรือใช้สูตรอื่น อบกะหล่ำดาว
ก่อนที่คุณจะนำกะหล่ำดาวออกมาจากช่องแช่แข็ง คุณก็สามารถเริ่มอุ่นถาดอบที่ทาน้ำมันแล้วก่อนได้ เทน้ำมันมะกอกเล็กน้อยแล้วทาลงบนถาดอบใบใหญ่ให้ทั่ว จากนั้นก็เอาถาดอบใส่เตาเพื่ออุ่นขณะที่เตากำลังร้อน ถาดอบกับน้ำมันมะกอกที่อุ่นไว้ล่วงหน้าจะช่วยให้กะหล่ำดาวสุกเร็วขึ้นหลังจากที่คุณเอาใส่เข้าไปในเตาอบ หยิบกะหล่ำดาวออกจากช่องแช่แข็งและเปิดถุง และหยิบชามผสมชามใหญ่ออกมาด้วย เทกะหล่ำดาวลงไปในชาม คุณอาจจะต้องใช้กรรไกรตัดถุงกะหล่ำดาวถ้าฉีกไม่ออก ในการที่จะอบกะหล่ำดาวแช่แข็งให้สุกดีได้นั้น คุณต้องคลุกเคล้ากับน้ำมันให้ทั่ว เทน้ำมันมะกอก ¼ ถ้วยหรือ ½ ถ้วยให้ทั่วกะหล่ำดาว เมื่อคลุกกะหล่ำดาวเข้ากับน้ำมันมะกอกแล้ว ให้โรยเกลือ 1-3 ช้อนชาลงไป  ปริมาณเกลือจะแตกต่างกันขึ้นอยู่กับว่าคุณอยากให้กะหล่ำดาวที่อบเสร็จแล้วเค็มแค่ไหน คุณจะใช้เกลือแบบไหนก็ได้ตามความชอบ เกลือทั่วไปที่นิยมใช้ได้แก่เกลือโคเชอร์หรือเกลือทะเลเม็ดหยาบ ใช้มือคลุกเคล้ากะหล่ำดาวในน้ำมันมะกอกและเกลือให้ทั่ว อย่าให้เกลือติดกันเป็นก้อน แต่ให้กระจายทั่วกะหล่ำดาวในปริมาณที่เท่าๆ กัน กะหล่ำดาวแช่แข็งทุกหัวควรจะมีน้ำมันมะกอกและเกลือเคลือบไว้เท่าๆ กัน ถ้าคุณไม่ชอบน้ำมันมะกอกหรือแค่ไม่มีติดมือในตอนนี้ ให้ใช้น้ำมันพืชอื่นๆ เช่น น้ำมันมะพร้าวในปริมาณที่เท่ากันแทน ซึ่งจะไม่ทำให้รสชาติกะหล่ำดาวอบเปลี่ยนไป และยังป้องกันไม่ให้ติดถาดอบได้เหมือนน้ำมันมะกอกด้วย  น้ำมันมะพร้าวอาจจะทำให้รสชาติของกะหล่ำดาวเปลี่ยนไปเล็กน้อย โดยอาจจะมีรสมะพร้าวนิดๆ และทำให้กะหล่ำดาวหวานขึ้นด้วย  น้ำมันพืชอื่นๆ ที่สามารถนำมาใช้ได้ได้แก่น้ำมันเมล็ดคำฝอย น้ำมันดอกทานตะวัน น้ำมันถั่วลิสง หรือน้ำมันงา ถ้าคุณรีบตอนที่กำลังเตรียมกะหล่ำดาวอบ คุณก็สามารถประหยัดเวลาได้ด้วยการหั่นครึ่งดอกกะหล่ำก่อนจะนำไปคลุกกับน้ำมันมะกอกและเกลือ จากนั้นแทนที่จะอบกะหล่ำดาว 40-45 นาที ให้อบแค่ 20-23 นาทีพอ  ตั้งเตาอบไว้ที่อุณหภูมิ 204 องศาเซลเซียสเหมือนเดิม คุณไม่จำเป็นต้องเปลี่ยนอุณหภูมิที่ใช้ในการอบ ใช้มีดคมๆ หั่นครึ่งกะหล่ำดาวแช่แข็ง มันจะหั่นยากกว่ากะหล่ำดาวที่ละลายแล้วสักหน่อย แต่ก็หั่นครึ่งได้ไม่ยากนัก ถ้าคุณอยากเพิ่มรสชาติให้กับกะหล่ำดาว ให้เติมน้ำส้มสายชูบัลซามิกที่มีรสเปรี้ยวอมหวานก่อนราดส่วนผสมลงบนกะหล่ำดาวแช่แข็ง ผสมน้ำส้มสายชูบัลซามิก 3 ช้อนโต๊ะกับน้ำมันมะกอก ½ ถ้วยก่อนเทส่วนผสมลงบนกะหล่ำดาว พอส่วนผสมเข้ากันแล้ว ให้เทน้ำส้มสายชูผสมน้ำมันลงบนกะหล่ำดาวและโรยเกลือลงไป คุณสามารถหาซื้อน้ำสัมสายชูบัลซามิกได้ตามซูเปอร์มาร์เก็ตทั่วไป เทกะหล่ำดาวคลุกน้ำมันกับเกลือลงบนถาดอบที่ทาน้ำมันเอาไว้แล้ว ใช้นิ้วมือแยกกะหล่ำดาวที่วางติดกัน กะหล่ำดาวแต่ละหัวควรอยู่ห่างจากกันในระยะเท่าๆ กัน และไม่ควรมีหัวไหนติดกันหรือซ้อนกันอยู่ เนื่องจากคุณใส่ถาดอบเข้าไปในเตาก่อนหน้านั้นแล้ว อย่าลืมใช้ผ้ากันความร้อนตอนหยิบถาดออกมาจากเตาด้วย ไม่อย่างนั้นมืออาจจะไหม้เอาได้! ค่อยๆ เอาถาดอบกลับเข้าไปในเตาอบ และอบกะหล่ำดาวไว้ 40-45 นาที ส่องดูกะหล่ำดาวจากไฟในเตาอบเป็นระยะๆ เมื่ออบเสร็จแล้วกะหล่ำดาวควรจะเป็นสีน้ำตาลทอง ขอบกลายเป็นสีเข้มดูกรอบ ถ้าขอบของกะหล่ำดาวเริ่มจะเป็นสีดำ แสดงว่ามันเริ่มจะไหม้แล้ว พอกะหล่ำดาวสุกเต็มที่แล้ว ให้เทลงในจานหรือชามเสิร์ฟและรับประทานร่วมกับอาหารเย็นอื่นๆ หรือไม่ก็รับประทานเป็นของขบเคี้ยวที่ดีต่อสุขภาพ เมื่อรับประทานเสร็จแล้ว คุณก็สามารถเก็บกะหล่ำดาวอบที่เหลือไว้ได้ด้วยการใส่ไว้ในภาชนะพลาสติกสุญญากาศ และแช่ตู้เย็นไว้ได้ 3 หรือ 4 วัน  ถ้าคุณเสิร์ฟกะหล่ำดาวให้เด็กๆ พวกเขาอาจจะอยากรับประทานคู่กับน้ำสลัดแรนช์ ระวังอย่าให้กะหล่ำดาวลวกปากใน 2-3 คำแรก
ทาน้ำมันมะกอกให้ทั่วถาดอบ. เทกะหล่ำดาวแช่แข็งลงในชามผสม. เทน้ำมันมะกอกลงบนกะหล่ำดาว. โรยเกลือลงบนกะหล่ำดาวที่คลุกน้ำมันแล้ว. คลุกเคล้ากะหล่ำดาวกับน้ำมันและเกลือ. ใช้น้ำมันมะพร้าวแทนน้ำมันมะกอก. หั่นครึ่งกะหล่ำดาวและอบโดยใช้เวลาแค่ครึ่งเดียวเพื่อให้ได้กะหล่ำดาวอบเร็วขึ้น. เติมน้ำส้มสายชูบัลซามิกลงไปในน้ำมันมะกอก. วางกะหล่ำดาวลงบนถาดอบให้ห่างๆ กัน. อบกะหล่ำดาว 40-45 นาที. นำกะหล่ำดาวออกมาและเสิร์ฟทันที.
https://www.wikihow.com/Roast-Frozen-Brussel-Sprouts https://www.wikihow.com/Roast-Frozen-Brussel-Sprouts https://www.wikihow.com/Roast-Frozen-Brussel-Sprouts
Oiling and Seasoning Brussels Sprouts Making Alterations or Varying the Recipe Roasting the Sprouts